Държавен вестник, бр. 73, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  73
4. име и адрес на лицето, на което са до­
ставени взривни вещества, пиротехнически 
изделия, оръжия, боеприпаси или части за 
оръжия и основни компоненти;
5. име и адрес на управление на културната 
организация по смисъла на Закона за закрила 
и развитие на културата, на която е отдадено 
оръжие под наем, и за какъв срок;
6. получени и доставени количества взривни 
вещества, оръжия, боеприпаси и пиротехни­
чески изделия.
(2) Лицата по ал. 1 в срок 10 работни 
дни след приключване на всяко тримесечие 
представят на директора на ГДОП на МВР 
копие от регистъра за изтеклото тримесечие 
на хартиен или електронен носител. 
(3) Регистърът се съхранява от лицата по 
ал. 1 за срок 10 години от датата на произ­
водство на взривните вещества, оръжията, 
боеприпасите и пиротехническите изделия 
и се предоставя при поискване на органите 
на Министерството на вътрешните работи.
(4) При прекратяване на дейността си 
лицата по ал. 1 в едномесечен срок предават 
регистъра на съответния орган на Министер­
ството на вътрешните работи.
(5) В случаите по ал. 4 разрешението за 
производство прекратява действието си и об­
стоятелството се вписва в регистъра по чл. 11.
Чл. 32. Лицата, получили разрешение за 
производство, са длъжни да осигуряват дей­
ностите по производството и съхранението 
на взривни вещества, оръжия, боеприпаси и 
пиротехнически изделия с въоръжена охрана.
Чл. 33. (1) Лицата, получили разрешение за 
производство на взривни вещества за граждан­
ски цели, са длъжни да създадат и поддържат 
система за събиране и съхранение на данни за 
целия жизнен цикъл на взривните вещества.
(2) Системата по ал. 1 трябва да позволява 
проследяване на движението на взривните 
вещества, така че всички лица, извършващи 
дейности с тях, да могат да бъдат идентифи­
цирани по всяко време.
(3) Лицата по ал. 1 в срок 10 работни дни 
след приключване на всяко тримесечие пред­
ставят на директора на ГДОП на МВР данните 
от системата по ал. 1 за изтеклото тримесечие 
на хартиен или електронен носител. 
(4) Данните по ал. 1, включително данните 
от уникалната идентификация, се съхраняват 
от лицето, получило разрешение за производ­
ство, за период 10 години след предоставянето 
на взривните вещества на лица, получили 
разрешение за извършване на дейности с тях, 
или до края на жизнения им цикъл, когато 
има информация за това, и се предоставят при 
поискване на органите на Министерството на 
вътрешните работи. 
(5) При прекратяване дейността на ли­
цето по ал. 1 данните по ал. 4 се предават 
в едномесечен срок на съответния орган на 
Министерството на вътрешните работи.
(6) В случаите по ал. 5 разрешението за 
производство прекратява действието си и об­
стоятелството се вписва в регистъра по чл. 11.
Чл. 34. (1) Лицата, получили разрешение 
за производство на взривни вещества за граж­
дански цели, чиято търговска дейност изцяло 
или частично се състои в производство, са 
длъжни да:
1. съхраняват записи на уникални иден­
тификации на взривните вещества, както и 
данни, включващи вида на взривното веще­
ство, количеството, номер на разрешението 
и име и адрес на лицето, на което е било 
предоставено, и дата на доставката;
2. записват местонахождението на всяко 
взривно вещество от момента на производство­
то или придобиването му до предоставянето 
му на друго лице, което има разрешение за 
извършване на дейности с взривни вещества, 
или до употребата му по предназначение;
3. извършват проверки на всеки 6 месеца 
на системата по чл. 33;
4. осигурят надеждна защита на съхраня­
ваните данни.
(2) При поискване от органите на Минис­
терството на вътрешните работи лицата по 
ал. 1 предоставят:
1. информация относно произхода и место­
нахождението на всяко взривно вещество за 
граждански цели по продължение на жизнения 
му цикъл и по веригата на доставка;
2. името и данните за контакт на отговор­
ното лице, което може да даде информацията, 
описана в т. 1, по всяко време.
Г л а в а  т р е т а
ТЪРГОВИЯ С ВЗРИВНИ ВЕЩЕСТВА, ОРЪ­
ЖИЯ, БОЕПРИПАСИ И ПИРОТЕХНИ­
ЧЕСКИ ИЗДЕЛИЯ
Чл. 35. (1) Търговия с взривни вещества, 
оръжия, боеприпаси и пиротехнически изделия 
се извършва от физически и юридически лица, 
регистрирани като търговци на територията 
на държава членка, след получаване на раз­
решение за търговия, издадено от директора 
на ГДОП на МВР или от оправомощено от 
него длъжностно лице. 
(2) Лицата по ал. 1, които искат да търгу­
ват с взривни вещества, трябва да разполагат 
със складове за съхранение, собствени или 
наети на територията на Република България, 
а онези, които искат да търгуват с оръжия и 
боеприпаси и/или с пиротехнически изделия, 
трябва да разполагат със складове и/или с 
търговски обекти – собствени или наети, на 
територията на Република България.